CELEX: 62011TA0229
Language: el
Date: 2013-03-13 00:00:00
Title: Συνεκδικασθείσες υποθέσεις T-229/11 και T-276/11: Απόφαση του Γενικού Δικαστηρίου της 13ης Μαρτίου 2013 — Inglewood κ.λπ. κατά Ευρωπαϊκού Κοινοβουλίου (Κανονιστικές ρυθμίσεις περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου — Σύστημα επικουρικών συντάξεων — Αποφάσεις απορριπτικές των αιτήσεων με τις οποίες ζητείται η εφαρμογή των διατάξεων που ίσχυαν πριν την τροποποίηση του συστήματος επικουρικών συντάξεων το 2009 — Ένσταση ελλείψεως νομιμότητας — Κεκτημένα δικαιώματα — Δικαιολογημένη εμπιστοσύνη — Αναλογικότητα — Ίση μεταχείριση)

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/16
            
         Απόφαση του Γενικού Δικαστηρίου της 13ης Μαρτίου 2013 — Inglewood κ.λπ. κατά Ευρωπαϊκού Κοινοβουλίου
   (Συνεκδικασθείσες υποθέσεις T-229/11 και T-276/11) (1)
   
   (Κανονιστικές ρυθμίσεις περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου - Σύστημα επικουρικών συντάξεων - Αποφάσεις απορριπτικές των αιτήσεων με τις οποίες ζητείται η εφαρμογή των διατάξεων που ίσχυαν πριν την τροποποίηση του συστήματος επικουρικών συντάξεων το 2009 - Ένσταση ελλείψεως νομιμότητας - Κεκτημένα δικαιώματα - Δικαιολογημένη εμπιστοσύνη - Αναλογικότητα - Ίση μεταχείριση)
   2013/C 123/27
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Lord Inglewood (Penrith, Ηνωμένο Βασίλειο) και οι δέκα ακόμη προσφεύγοντες των οποίων τα ονόματα παρατίθενται στο παράρτημα της αποφάσεως (υπόθεση T-229/11)· καθώς και Marie-Arlette Carlotti (Μασσαλία, Γαλλία) (υπόθεση T-276/11) (εκπρόσωποι: S. Orlandi, A. Coolen, J.-N. Louis, É. Marchal και D. Abreu Caldas, δικηγόροι)
   
      Καθού: Ευρωπαϊκό Κοινοβούλιο (εκπρόσωποι: N. Lorenz, M. Windisch και K. Pocheć)
   
      Αντικείμενο
   
   Αιτήματα περί ακυρώσεως των αποφάσεων του Ευρωπαϊκού Κοινοβουλίου με τις οποίες το θεσμικό αυτό όργανο αρνήθηκε να χορηγήσει στους προσφεύγοντες προαιρετική επικουρική σύνταξη είτε πρόωρα, δηλαδή με τη συμπλήρωση του 60ού έτους της ηλικίας τους, είτε εν μέρει υπό μορφή κεφαλαίου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει τις προσφυγές.
            
         
               2)
            
            
               Ο Lord Inglewood και οι δέκα ακόμη προσφεύγοντες, τα ονόματα των οποίων παρατίθενται στο παράρτημα της παρούσας αποφάσεως, καθώς και η Marie-Arlette Carlotti, καταδικάζονται στα δικαστικά έξοδα.
            
         
      (1)  ΕΕ C 211 της 16.7.2011.